Devolio apygarda
Devolio apygarda (alb. Rrethi i Devollit) – viena iš 36-ių Albanijos apygardų, esanti šalies pietryčiuose. Priklauso Korčės apskričiai. Pavadinta pagal apygardos slėnyje tekančią Devolio upę. 33 785 gyventojai (2010 m. duomenys). Plotas – 429 km². Administracinis centras – Bilištis. Pietvakariuose ribojasi su Kolonės apygarda ir vakaruose bei šiaurėje su Korčės apygarda. Rytuose ir pietryčiuose turi pasienio ruožą su Graikija.